Kieli
Maailmassa on tuhansia kieliä. Tavallisesti arvio liikkuu 6 000 kielen paikkeilla. Se vaihtelee kuitenkin tuhansilla puoleen ja toiseen, koska kielen ja murteen välinen rajanveto on vaikeaa. Tässä ei pyritäkään täyteen johdonmukaisuuteen: esim. ruotsi, norja ja tanska lasketaan kolmeksi eri kieleksi, vaikka ne ovat keskenään melko hyvin ymmärrettävissä, mutta kiinan kieli ja arabian kieli lasketaan kumpikin yhdeksi kieleksi, vaikka murre-erot ovat niin suuret, etteivät kaikki kiinan puhujat ymmärrä toisiaan eivätkä kaikki arabian puhujat toisiaan.
Zhuangin kieli
Zhuang tai tšuang on thaikieliin kuuluva kieli. Zhuangia kieltä puhutaan Kiinassa ja sillä on noin 14 miljoonaa puhujaa, mikä tekee yhden Kiinan suurimmista vähemmistökielistä. Zhuang on monen muun Itä- ja Kaakkois-Aasian kielen tavoin toonikieli, jossa kuusi eri sävelkorkeutta, joiden erot voivat muuttaa sanojen merkitystä. Kieli jakaantuu pohjoiszhuangiin ja eteläzhuangiin, joita Kiinassa pidetään samana kielenä, vaikka murteet eivät olekaan keskenään täysin ymmärrettäviä.